Slovenský jazyk a literatúra pre 5.ročník – Mgr. A. Karabová

     V projekte sa na hodinách slovenského jazyka a literatúry v 5.ročníku zameriavajú na kľúčové kompetencie žiaka: jazykové zručnosti, čitateľské zručnosti a prezentačné zručnosti. Jazykové zručnosti sú zamerané najmä na porozumenie hovoreného textu, na zdokonaľovanie ústneho prejavu žiakov z marginalizovaných skupín, porovnáva sa slovenský jazyk s rómskym jazykom a využívajú sa rozličné témy ako prostriedok vzájomného porozumenia a jazykovej tolerancie. Žiaci získavajú jazykové sebavedomie a sebadôveru. Precvičuje sa písanie a dodržiavanie správnych tvarov písaného textu. Používajú sa pomocné tabuľky, vzorové texty ako pomôcky, ktoré slúžia žiakom počas celého školského roka a sú im k dispozícii stále. Čitateľské zručnosti sa realizujú pomocou vybraných literárnych textov, ambíciou projektu je vytvorenie čítanky, ktorú vytvoria samotní žiaci, vytvorené básne a príbehy žiaci prezentujú na hodinách literárnej výchovy. Prezentačné zručnosti sú spojením jazykových a čitateľských zručností. Cieľom je pripraviť žiakov 5.ročníka tak, aby vo vyšších ročníkoch prospievali a získali potrebné vzdelanie do ďalšieho života. Kľúčom je písanie a čítanie s porozumením.